Titel: Terapeut, læge og ph.d.
Efternavn: Garnæs
Region: Region Hovedstaden
Hjemmeside: http://emiliegarnaes.dk
Email: terapeutemilie@gmail.com
Jeg er uddannet NARM-terapeut, læge og ph.d. Jeg specialiserer mig indenfor terapi til voksne, som har oplevet svigt (traumer) i deres barndom.
Det er dig, der bestemmer, hvad du vil arbejde med i terapien. Min erfaring er, at de typiske emner kunne omhandle at sige fra og sætte grænser. Det kan være, at du ofte får følelsen af ikke at være er god nok. Det kan være vanskeligheder ved at mærke og give udtryk for ens egne følelser og behov. Eller udfordringer med at være i et parforhold/indgå i nære relationer.
Jeg kan godt lide NARM-terapi, fordi den er nænsom, respektfuld og har klienten i centrum. NARM-terapi involverer kroppen, hvilket er vigtigt, da tidlige traumer ikke “kun er noget, som sker i vores hoved”. Barndomstraumer danner signalveje igennem hele vores krop.
NARM-terapi hjælper os med at undersøge, hvordan vi anskuer livet, udfra hvad der skete i vores barndom. Ofte er det gamle overbevisninger fra vores barndom, som står i vejen for, at vi kan få et godt og rigt voksenliv. Gennem terapien får vi mulighed for at forholde os anderledes til os selv og omverdenen. Vi får mulighed for at komme tilbage i kontakt med os selv, vores følelser og vores krop.
Jeg blander terapien med min medicinske viden omkring kroppen. Jeg møder dig, hvor du er, og vi vil i dit tempo nysgerrigt undersøge det, som du ønsker.
Jeg er nysgerrig på at lære dig at kende, og jeg glæder mig til at høre fra dig. Jeg laver både terapi online og med fremmøde.
Du kan følge mig på de sociale medier, hvor jeg skriver om barndomstraumer, terapi og sundhed:
Instagram: garnaesemilie